VS00064729
Datum: 2018-10-21T02:00:00.000+02:00
datum_sodbe_i_stopnje: 2022-03-02T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - skaženost - strah
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - duševne motnje
fischer: hudi primeri
odskodnina: 95.000 EUR (brez upoštevanja tožnikovega soprispevka)
opombe: II DoR 386/2022 z dne 7. 12. 2022: Predlogu za dopustitev revizije tožeče stranke je bilo ugodeno. Revizija je dopuščena glede vprašanja, ali je bila prisojena pravična denarna odškodnina.

II Ips 42/2023 z dne 20. 12. 2023: Revizija se zavrne.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Oškodovanec je bil star 21 let.

## Škodni dogodek

Prometna nesreča 21. 10. 2018. Soprispevek tožnika - 15 %.

## Poškodba

Udarnina možganov, krvavitev pod trdo možgansko ovojnico, difuzna aksonska okvara, udarnina desnih pljuč, zlom 3. ledvenega vretenca, vrezna rana desne strani obraza, vrezna rana nad desno ključnico, povrhnje odrgnine spodnjega dela trebuha. Šlo je za hudo poškodbo glave, ki so povzročile motnjo zavesti in spastično tetraparezo. Zaradi poškodb so se pri tožniku razvili kronični popoškodbeni glavobol, simptomatska žariščna epilepsija ter vrtoglavice in težave z ravnotežjem.

## Telesne bolečine

40.000 EUR - v času zdravljenja je trpel trajne zelo hude in hude bolečine v času hospitalizacije v enoti intenzivne terapije, ko je ves čas prejemal kombinacijo zelo močnih analgetikov in pomirjeval, nato pa na oddelku do odpusta, v obliki intravenskih reakcij (skupaj 39 dni). Trajne srednje hude bolečine nadaljnjih 30 dni, trajne blage bolečine z občasnimi hudimi bolečinami pa še nadaljnja dva meseca v obdobju rehabilitacije (39 dni), občasne lahke in srednje bolečine pa še nadaljnjih 9 mesecev. Približno 3-4x na teden ima glavobol desno v temenu, običajno zvečer v trajanju 3 ur, kar je kronični popoškodbeni glavobol in predstavljajo zelo hude bolečine in občasno ostro bolečino v levih okončinah. Ni pričakovati, da bi se bolečine v prihodnosti bistveno spremenile.

#### Hospitalizacija

Hospitaliziran je bil skupno 109 dni (31 intenzivni oddelek, 9 travmatološki, 69 stacionarni).

#### Nevšečnosti med zdravljenjem

Številni pregledi: 4x CT glave, CT vratne hrbtenice, CT prsnega koša, CT trebušnih organov, 2x RTG prsnih organov, intubacija in umetna ventilacija 20 dni, traheotomija, 2x konziliarni pregled nevrologa, 2x pregled v kirurški ambulanti, 2 x pregled v fiziatrični ambulanti, 6 x pregled v psihiatrični ambulanti, 3xMR glave.

## Strah

4.000 EUR za sekundarni strah.

Tožnik zaradi nenadonosti nesreče in zaradi spanja najverjetneje ni doživel primarnega strahu. Po vzpostavitvi zavesti v bolnišnici je sprva doživljal hud strah za svoje življenje 3 tedne, strah v zmerni intenziteti pa še 6 mesecev. Strah se bo v blagi intenziteti pojavljal v prihodnje, saj ga je upravičeno strah, da se bo zdravstveno stanje na področju višjih živčnih funkcij slabšalo hitreje, kot če ne bi utrpel poškodb.

## Zmanjšanje življenjske aktivnosti

50.000 EUR - tožnik ima zmerno trajne zmanjšane življenjskih aktivnosti, in sicer v višini med 25-49%, ki jih je pričakovati tudi v prihodnje. Tožnik ima trajne posledice fizičnih poškodb: deformacijo zaradi znižanja vretenca in bolečine v predelu zloma hrbtenice v prisiljeni drži, zaradi česar s povečanimi napori vzdržuje položaj telesa pri sedenju, stanju in gibanju. Zaradi poškodb možganov mora pri gibanju in ročnih opravilih vložiti več napora, zaradi tveganja za epileptične napade ni zmožen opravil, kjer bi lahko poškodoval sebe ali druge. Trajne posledice ima tudi na psihološkem področju - pojavili so se rezidaulni simptomi Prilagoditvene motnje s pojavljanjem negativnih lustvenih stanj ob dražljajih iz okolja, ki tožnika spominjajo na škodni dogodek in njegove posledice. Blaga okrnjenost funkcioniranja na področju učenja in uporabe znanja ter skrbi zase, zmerna okrnjenost pa se pojavlja pri večini področij (splošnih opravili, gibanje, življenje doma, medosebni stiki in odnosi, glavna področja življenja in življenje v skušnosti, družbi in državi). Pojavila se je epilepsija, vrtoglavica, težave z ravnotežjem in spastična tetrapareza, poudarjeno levo, pri gibanju se hitro utrudi in je okrnjen zlasti pri kompleksnih gibih. Moral bo doživljenjsko jemati protiepileptična zdravila, vendar je kljub temu 30% možnost pojavljanja epileptičnih napadov.

## Skaženost

1.000 EUR - vidna je brazgotina po kanili, na licu in na zatilju (slednja ga ne moti, ker je ne vidi). Brazgotine pritegnejo pozornost drugih, ne gnusa. Ob zanimanju in pogledih drugih se pri tožniku pojavlja povečana anksioznost. Tožnik zaradi poškodbe nekoliko šepa.

---

ZOR člen 200